Silva és l'escollitEl jugador del València és una de les prioritats de Pep Guardiola per a la temporada que ve, perquè vol un home de banda i Ribéry té un peu i mig al MadridF.C.El secretari tècnic del Barça, Txiki Begiristain, no sap encara si continuarà en el club passat el 30 de juny. Acaba contracte, no l'ha renovat i està més per marxar que per quedar-se, perquè se sent molt lligat a la figura de Joan Laporta. És cert, però, que depenent de qui guanyi les eleccions a la presidència podria canviar d'idea. Txiki, tot i no saber si formarà part del club el curs vinent, treballa ja en la confecció de la nova plantilla. Ho fa després d'haver escoltat les peticions del tècnic, Pep Guardiola. El de Santpedor, que sí que continuarà després d'haver-ho confirmat ell mateix fa unes setmanes, ha explicat ja més d'una vegada que no seran gaires els canvis que es produiran en un grup que fa dos anys que té un comportament excepcional. L'entrenador blaugrana té dues prioritats. Una és l'arribada d'un lateral dret que pugui donar descans a Dani Alves quan el brasiler ho necessiti, un jugador que costi pocs diners i que sigui conscient que no tindrà una participació gaire elevada. La segona prioritat és el fitxatge d'un jugador de banda que pugui substituir Henry, que té un any més de contracte, però que podria marxar o continuar al Barça, però amb un paper més secundari. Aquesta era ja una de les posicions que Guardiola volia reforçar l'estiu passat, però va haver-hi de renunciar perquè el Bayern de Munic es va negar a deixar marxar Ribéry, el jugador que volia Guardiola, i també perquè els últims diners que hi havia per fitxar va preferir gastar-se'ls en Dmitro Txigrinski. Amb la caixa plena un altre cop i tenint en compte que en any electoral els diners per fitxar es multipliquen, Guardiola torna a la càrrega, tot i que el jugador que més possibilitats té, ara per ara, d'arribar al Camp Nou ja no és Ribéry, sinó el canari del València David Silva. El francès continua agradant molt a Guardiola, però tot i que el seu representant, Alain Miglaccio, hagi dit els últims dies que Ribéry està disposat a negociar amb qui sigui, la veritat és que l'actual jugador del Bayern de Munic té gairebé els dos peus al Real Madrid. Florentino Pérez ja va intentar fitxar-lo l'estiu passat, però el Bayern es va tancar en banda i va demanar un mínim de 80 milions d'euros per traspassar el jugador. Posteriorment, el Real Madrid va traspassar Arjen Robben al Bayern i en aquesta operació va aconseguir una opció prioritària sobre Ribéry, que va expressar més d'una vegada les seves ganes de vestir-se de blanc. El Madrid, que podria tenir un acord amb el jugador des de l'estiu passat, té tota la intenció de fer servir aquesta opció per fer més gran la seva galàxia. A tot això, cal afegir que Guardiola té molt present totes les lesions que està tenint el francès aquesta temporada i que gairebé l'han deixat sense minuts al Bayern de Louis van Gaal. El Barça aposta, llavors, per David Silva. El canari ja va estar a punt de vestir-se de blaugrana l'estiu de 2008. Es van produir molts contactes entre el seu representant, Amadeo Rengel, i Begiristain, però finalment el jugador va preferir acceptar una important millora de contracte que li va fer el València i continuar a Mestalla. Guardiola valora la qualitat de Silva, creu que s'adaptaria perfectament a l'estil de joc blaugrana i que s'entendria perfectament amb homes com ara Iniesta i Xavi, amb els quals ha fet meravelles en la selecció estatal. A més, valora la seva polivalència, ja que el canari pot jugar com a extrem i també com a migcampista, un cas semblant al d'Iniesta. Un altre punt a tenir en compte és la bona relació que té amb molts jugadors del Barça, amb els quals coincideix en la selecció estatal. Fixat l'objectiu, des de la secretaria tècnica s'han mantingut ja contactes amb el representant del jugador per conèixer les intencions de Silva, que té moltes ganes de vestir-se de blaugrana per jugar en el millor equip del món. L'obstacle principal de l'operació tornarà a ser el president del consell d'administració del València, Manuel Llorente, que l'estiu passat ja va mostrar la seva duresa negociant quan el Barça va voler fitxar David Villa. Llorente va apostar per mantenir els millors jugadors i va demanar quantitats desorbitades quan equips importants de la lliga estatal, i també de l'estranger, van trucar a la seva porta interessant-se per Villa, Silva i Mata. Des del Barcelona volen que Silva demostri el seu interès per canviar d'aires, fet que podria abaratir l'operació. El canari té una clàusula de rescissió de 90 milions d'euros, però el València sap que haurà de vendre algun dels seus millors homes aquest estiu per sortir de la seva delicada situació econòmica. I en aquest sentit, prefereixen deixar marxar Silva abans que Villa. Per a l'asturià saben que és molt difícil trobar un recanvi en el mercat, un jugador capaç de fer els seus gols. La temporada passada, quan l'asturià va negociar tant amb el Barça com amb el Real Madrid, els de Mestalla tenien controlat  Jana  Negredo, però aquesta possibilitat ja no existeix actualment, ja que Negredo va acabar fitxant pel Sevilla. En canvi, el València ja té recanvi per a Silva després que el club valencianista fitxés en aquest mercat d'hivern Chori Domínguez, procedent del Rubin Kazan, jugador que va fer una molt bona primera fase de la lliga de campions amb l'equip rus. L'operació del fitxatge de Silva pel Barcelona està encara en una primera fase, però des del Barça s'espera que avanci adequadament i que es pugui fitxar Silva a un bon preu. Que s'hagin de pagar uns 35 milions d'euros aproximadament. Quedarien, així, diners a la caixa per fer una altra inversió important que acabaria d'apuntalar una plantilla formada per grans futbolistes. Seria la de Cesc Fàbregas, a qui, tot i no considerar una prioritat perquè el Barça té una bona nòmina de migcampistes, Guardiola no li farà fàstics. Tot el contrari. El rebria amb els braços oberts, perquè sap que el d'Arenys està cridat a triomfar de blaugrana.Avui---------------------------------------------------------------------------------------------------------------------------Què us sembla? El trobeu bon jugador?Jo crec que seria un bon fitxatge, el que no acabe de vore clar és com collons posarem tants centrecampistes del mateix perfil, Xavi, Iniesta, Silva, Cesc... A més que tindrem el mateix centre del camp de la selecció espanyola (o ells tindran el nostre centre del camp)
Rooney per mi és el fitxatge 
Editat: troll
jo crec que ens val per les tres posicions de davant, però bàsicament a l'esquerra, actuant de segon davanter o directament de davanter centre
Editat: troll
ja fa anys que m'agrada, però porta dues temporades que s'està sortint
Editat: troll
Sandra escrigué:  Ibraimovic és una toia,com Julio Salinas però amb tatuatges.doncs jo no hi estic d'acord. Em sembla un grandíssim jugador.
Editat: troll
ara mateix no sabria dir-te a quina alçada queda el meu sofà 
Editat: troll
Més que el nom, per mi és el tipus. Tu parles de finalitzadors (excepte Higuaín que crec que és molt tècnic, a "l'estil" Henry). Ibra dóna molt més joc que Eto'o, que en cinc anys no va pivotar una sola vegada, no la va passar enrera o no va baixar ni una pilota en condicions cap els companys en llargs desplaçaments i va fer molts gols, però no va generar massa jugades. Per mi un killer "qualsevol" també podria haver-se farcit de gols. Que consti que per mi Eto'o ha estat el millor davanter de la història del Barça, els nº canten. Ibra porta 11 gols a la lliga i ha donat moltes assistències que acaben en gol (el partit passat dues que no ho van ser de miracle, apart de les que si que acaben entrant). L'estiil del Barça canvia amb Ibra que amb Eto'o o similars, però guanyem un segon romb de triangulació per davant del mig camp que abans no teníem, si bé perdem en velocitat i empenta. Els estils son diferents i també vàlids perquè les trajectòries gairebé són calcades. Estic convençut que l'Ibra ens fara gaudir molt, sobretot en fer jugar la resta de companys i en plasticitat de les accions. Evidentment no es posa el punyal a la boca i corre 70m per fer un gol en velocitat com feia Eto'o, però això és una cosa a l'avast de moooolt pocs jugadors/atletes. Sóc molt optimista amb aquest Barça i el Rooney crec que compensaria l'Ibra.
Editat: troll
ok, però pensa que amb ell és més fàcil de crear situacions de superioritat